rejauldu/bengali-wikipedia huggingface dataset:
টুইটি বার্ড, যা টুইটি নামে বেশি পরিচিত। ওয়ার্নার ব্রাদার্সের কার্টুন সিরিজ লুনি টুনস ও মেরি মেলোডি এ দেখা যায়। একটি ছোট ক্যানারি জাতীয় পাখি। বব ক্ল্যাম্পেট ১৯৪২ সালে তার অ্যা টেল অব টু কিটিস এর মাধ্যমে এর প্রথম উপস্থাপন করেন।  চলচ্চিত্রের তালিকা বব ক্ল্যাম্পেট পরিচালিত চলচ্চিত্র  অ্যা টেল অব টু কিটিস (১৯৪২)  বার্ডি অ্যান্ড দ্য বিস্ট (১৯৪২)  অ্যা গ্রুসাম টুসাম (১৯৪৫)  ফ্রিজ ফ্রেলেং পরিচালিত চলচ্চিত্র  টুইটি পাই (১৯৪৭)  আই ট অ্যা পুটি ট্যাট (১৯৪৮)  ব্যাড অল পুটি ট্যাট (১৯৪৯)  হোম টুইট হোম (১৯৫০)  অল অ্যা বার-র-র-র্ড (১৯৫০)  ক্যানারি রো (১৯৫০)  চাক জোন্স পরিচালিত চলচ্চিত্র  নো বার্কিং (১৯৫৪)  সুপিরিয়র ডাক (১৯৯৬)  গ্যারি চিনিকাই পরিচালিত চলচ্চিত্র  হাওয়াই আই আই (১৯৬৪)  তথ্যসূত্র  বিষয়শ্রেণী:কার্টুন চরিত্র
নিশ্চিন্তপুর ভারতের পশ্চিমবঙ্গের একটি গ্রাম।2001 Census Village code for Nischintapur = 03803100,  প্রশাসনিকভাবে এটি পশ্চিমবঙ্গের হাওড়া জেলার উলুবেড়িয়া মহকুমার আমতা ২ সমষ্টি উন্নয়ন ব্লকের অধীনে অবস্থিত।   জনসংখ্যা  ২০০১ সালের আদমশুমারি অনুযায়ী, নিশ্চিন্তপুর গ্রামে ২,২২০ জন বাসিন্দা ছিল, যার মধ্যে ১,১৭২ জন পুরুষ (৫২.৮%) এবং ১,০৪৮ জন মহিলা (৪৭.২%)। লিঙ্গ অনুপাতে প্রতি হাজার পুরুষে ৮৯৪ জন মহিলা।   তথ্যসূত্র   বিষয়শ্রেণী:হাওড়া জেলার গ্রাম
হাওয়া ভবন বাংলাদেশ জাতীয়তাবাদী দলের সভাপতির রাজনৈতিক কার্যালয় ছিল। বনানী ১৩ নম্বর রোডের ‘ডি’ ব্লকের ৫৩ নম্বর ভবনটি পরিচিত ছিল হাওয়া ভবন নামে। এই ভবনটি হতে বিএনপি চেয়ারপারসনের পক্ষ থেকে দল বিষয়ক কর্মকাণ্ড দেখভাল করা হতো। ২০০১ সালে বিএনপি ক্ষমতায় গেলে এটি বাংলাদেশে "বিকল্প ক্ষমতার কেন্দ্র" হিসাবে আবির্ভূত হয়। ২০০৬-২০০৮ সালে বাংলাদেশী রাজনৈতিক সংকটের সময় বিএনপির যুগ্ম সম্পাদক তারেক রহমানের কিছু কর্মকাণ্ডের কারণে এই কার্যালয়টি বিতর্কিত হয়ে ওঠে। সরকারের বিভিন্ন স্তরের কর্মকর্তাদের হাওয়া ভবনে যাতায়াত ছিল এবং এখান থেকে সরকারের বিভিন্ন মন্ত্রণালয় ও বিভাগের প্রচার, নিয়োগ, সাক্ষাৎকার ইত্যাদি প্রশাসনিক বিষয় পরিচালনা করা হতো।  দুর্নীতি দমন কমিশন, বাংলাদেশে মার্কিন দূতাবাসের কর্মীরা, বিএনপির কিছু সিনিয়র নেতা  এবং বিভিন্ন সংবাদ মাধ্যম তারেক রহমানের নিয়ন্ত্রণাধীন হাওয়া ভবনকে বাংলাদেশের ক্ষমতার বিকল্প পাওয়ার হিসেবে বর্ণনা করেন।   বর্তমান অবস্থা  বাড়িটির মালিকানা পরিবর্তন হবার পর ২০১১ সালে ভেঙে ফেলা হয়। বর্তমানে একটি বেসরকারি নির্মাতা প্রতিষ্ঠান হাওয়া ভবনের জায়গায় "অ্যাজোরা" নামে একটি ৯ তলা আবাসিক ভবন নির্মাণ করেছে।   তথ্যসূত্র   বিষয়শ্রেণী:বাংলাদেশের রাজনীতি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:বাংলাদেশ জাতীয়তাবাদী দলের কেলেঙ্কারি
জীব ও আত্মার বৃক্ষ হল বৈদিক শাস্ত্রে উল্লিখিত আত্মা সম্পর্কিত একটি ধারণা।  বিবরণ ঋগ্বেদ সংহিতা,Rig Veda, tr. by Ralph T.H. Griffith, [1896], at sacred-texts.com, HYMN CLXIV. Viśvedevas. (20-22) মুণ্ডকMundaka Upanishad with Shankara’s Commentary by S. Sitarama Sastri (1905), Mundaka III, Khanda I,  Verse 3.1.1 and Verse 3.1.2 এবং শ্বেতাশ্বেতর,The Upanishads, Part 2 (SBE15), by Max Müller, [1879], at sacred-texts.com, p. 249, FOURTH ADHYÂYA, Verses 6-7 উপনিষদ দুটি পাখির কথা বলে হয়েছে, যার একটি শরীর রূপি বৃক্ষের ডালে বসে আছে আর বৃক্ষের ফল (কর্ম) খাচ্ছে, অন্যটি সব দিক প্রত্যক্ষ করছে।  ঋগ্বেদ সংহিতা বলেছে:  প্রথম পাখিটি জীব, বা স্বতন্ত্র স্ব, বা আত্মাকে প্রতিনিধিত্ব করে। শিবসংহিতা সংক্ষিপ্তভাবে জীবের প্রকৃতি ও কার্যাবলী উপস্থাপন করে। এটা বলে:  যখন জীব ফলের দ্বারা বিভ্রান্ত হয় (ইন্দ্রিয় আনন্দের প্রতীক), জীব মুহূর্তের জন্য ভগবান এবং প্রেমিককে ভুলে যায় এবং স্বাধীনভাবে ফল ভোগ করার চেষ্টা করে। এই বিচ্ছিন্ন বিস্মৃতি হল মহা-মায়া, বা মুগ্ধতা, আধ্যাত্মিক মৃত্যু, এবং জীবের জড়-জন্ম, মৃত্যু, রোগ ও বার্ধক্যের জগতে পতন গঠন করে।  দ্বিতীয় পাখি হল পরমাত্মা, ঈশ্বরের একটি দিক যিনি জড় জগতে থাকাকালীন প্রতিটি জীবের হৃদয়ে সঙ্গী হন। তিনি সমস্ত প্রাণীর সমর্থন এবং ইন্দ্রিয়সুখের ঊর্ধ্বে।  তথ্যসূত্র  বিষয়শ্রেণী:পৌরাণিক কাহিনীর বৃক্ষ বিষয়শ্রেণী:হিন্দু দার্শনিক ধারণা বিষয়শ্রেণী:উপনিষদীয় ধারণা বিষয়শ্রেণী:হিন্দু পুরাণ বিষয়শ্রেণী:ঋগ্বেদ
বজলুর রহমান বাদল বাংলাদেশের একজন বিশিষ্ট নৃত্যগুরু। জাতীয় পর্যায়ে গৌরবোজ্জ্বল ও কৃতিত্বপূর্ণ অবদানের স্বীকৃতি হিসেবে ওস্তাদ বজলুর রহমান বাদল কে ২০১৭ সালে স্বাধীনতা পুরস্কারে ভুষিত করা হয়।  ব্যক্তিগত জীবন পশ্চিমবঙ্গের মালদজে ১৯২৩ সালের ১৮ অক্টোবর জন্মগ্রহণ করেন ফজলুর রহমান বাদল। মালদহ জিলা স্কুল থেকে ১৯৪৫ সালে ম্যাট্রিকুলেশন পাস করেন তিনি। পরের বছর নাটক করতে রাজশাহী এসেছিলেন, আর ফিরে যাননি তিনি।  কর্মজীবন ১৯৪৭ সালে ভারত ভাগের পর, বাদল রংপুরে পাড়ি জমান এবং পরে রাজশাহীতে থেকে যান। যেখানে তিনি দুখু মাস্টার নামে তাঁর প্রথম শিক্ষাগুরুর অধীনে নৃত্য প্রশিক্ষণ গ্রহণ শুরু করেন।তিনি রাজশাহীর শিল্পকলা একাডেমির ছাত্রদের নৃত্য প্রশিক্ষণ প্রদান করেন।   বাদল বিশেষভাবে লোকনৃত্যে পারদর্শী ছিলেন। তিনি বিশেষভাবে স্মরণীয় হয়ে আছেন কাজী নজরুল ইসলামের বিদ্রোহীএর সাথে তার অনবদ্য নৃত্য পরিবেশনার জন্যে।  তিনি বাংলাদেশ নৃত্য শিল্পী সংস্থা (রাজশাহী)এর সভাপতি হিসেবে দায়িত্ব পালন করেন।   অর্জন জাতীয় পর্যায়ে গৌরবোজ্জ্বল ও কৃতিত্বপূর্ণ অবদানের স্বীকৃতি হিসেবে ২০১৭ সালে স্বাধীনতা পদক পান তিনি। এছাড়াও শিল্পকলা একাডেমি পুরস্কার, নজরুল একাডেমি পুরস্কারসহ একাধিক পুরস্কারে পেয়েছেন তিনি। এছাড়াও নৃত্যে বিশেষ অবদানের জন্য ‘নৃত্যগুরু’ উপাধি পেয়েছেন।  তথ্যসূত্র  বিষয়শ্রেণী:স্বাধীনতা পুরস্কার বিজয়ী বিষয়শ্রেণী:রাজশাহী জেলার ব্যক্তি বিষয়শ্রেণী:জলপাইগুড়ি জেলার ব্যক্তি বিষয়শ্রেণী:শিল্পকলা পদক বিজয়ী বিষয়শ্রেণী:১৯২০-এর দশকে জন্ম বিষয়শ্রেণী:২০১৮-এ মৃত্যু বিষয়শ্রেণী:বাংলাদেশী নৃত্যশিল্পী বিষয়শ্রেণী:বাংলাদেশী নৃত্য পরিচালক
অ্যান্টিগুয়া মসজিদ ক্যারিবীয় দেশ অ্যান্টিগুয়া ও বার্বুডায় অবস্থিত একটি মসজিদ। দেশটির রাজধানী সেন্ট জনসে অবস্থিত মসজিদটি সেদেশের প্রথম মসজিদ। অ্যান্টিগুয়া ও বার্বুডা আন্তর্জাতিক ইসলামিক সোসাইটি মসজিদ প্রকল্পটি দেখাশোনা করছে।   বর্ণনা  থাম্ব|চিত্র:অ্যান্টিগুয়া মসজিদের নকশা পরিকল্পনা মসজিদটি আরেরিকান রোডের পাশে সেন্ট জোন্সে অবস্থিত। প্রথমদিকে এটি একটি টিনশেডের ঘর ছিলো। পরবর্তীতে পাকা ভবন নির্মাণ করা হয়। ভবনের নকশা অনুযায়ী নির্মাণ কাজের এখনো অনেকটা বাকি আছে।   তথ্যসূত্র   বিষয়শ্রেণী:অ্যান্টিগুয়া ও বার্বুডার মসজিদ
থাম্ব|এমআরআই ট্রাক্টোগ্রাফি দ্বারা দৃশ্যমান হওয়া; মানবমস্তিষ্কের অভ্যন্তরে হোয়াইট ম্যাটার ট্রাক্ট নার্ভ ট্রাক্ট, হচ্ছে নার্ভ ফাইবারের (এক্সন) বাণ্ডিল; যা কেন্দ্রীয় স্নায়ুতন্ত্র ব্যবস্থার নিউক্লিকে সংযোগ করে। পেরিফেরাল নার্ভাস সিস্টেমে এটি নার্ভ ফ্যাসিকল হিসেবে পরিচিত। কেন্দ্রীয় স্নায়ুতন্ত্র ব্যবস্থায় নার্ভ ট্রাক্ট প্রধানত তিন প্রকার; যথাঃ এসোসিয়েশন ফাইবার, কমিসারাল ফাইবার, এবং প্রজেকশন ফাইবার। একটি ট্রাক্ট একটি কমিশার, ফ্যাসিকুলাস অথবা ডেকাসেশন হিসেবেও পরিচিত হতে পারে। একটি কমিশার একই স্তরে দুইটি সেরেব্রাল হেমিস্ফিয়ারকে একত্রিত করে। উদাহরণস্বরুপ পোস্টেরিওর কমিশার এবং কর্পাস ক্যালোসাম। ডেকাসেশন হচ্ছে ফাইবারের তৈরী একটি সংযোগ; যা কোণাকুনিভাবে ভিন্ন স্তরে অতিক্রম করে। যেমনঃ সেনসরী ডেকাসেশন। ফ্যাসিকলের উদাহরণ হচ্ছে সাবথ্যালামিক ফ্যাসিকুলাস এবং লেন্টিকুলার ফ্যাসিকুলাস।   বিভাগ  কেন্দ্রীয় স্নায়ু ব্যবস্থায়; গতি (course) এবং সংযোগ হিসাবে স্নায়ুতন্তু তিনভাগে বিভক্ত।   এসোসিয়েশন ফাইবার    কমিশারাল ফাইবার    প্রজেকশন ফাইবার   আরও দেখুন  Mammillotegmental tract   তথ্যসূত্র   বিষয়শ্রেণী:স্নায়ুশারীরস্থান
বিচারপতি মঞ্জু গোয়েল (জন্ম ৩রা জানুয়ারি ১৯৪৫)দিল্লি হাইকোর্টের একজন প্রাক্তন বিচারপতি। ১৯৭০ সালের এপ্রিলে, তিনি পশ্চিমবঙ্গ সিভিল সার্ভিসে (বিচারিক) যোগদানকারী প্রথম মহিলা ছিলেন।   প্রাথমিক জীবন এবং শিক্ষা  তিনি হাজারী লাল ও রাজ কুমারীর কন্যা। তিনি কলকাতা বিশ্ববিদ্যালয় থেকে এলএলবি সম্পন্ন করেন। এছাড়াও তিনি কলকাতা বিশ্ববিদ্যালয় থেকে অর্থনীতিতে স্নাতকোত্তর ডিগ্রি অর্জন করেছেন। তিনি ১৯৬৭ থেকে ১৯৭০ সাল পর্যন্ত স্নাতক শ্রেণীর এবং শিক্ষকদের প্রশিক্ষণের জন্য অর্থনীতিতে প্রভাষক হিসেবে কাজ করেছেন।   কর্মজীবন  তিনি ১৯৭০ সালের এপ্রিল মাসে পশ্চিমবঙ্গ সিভিল সার্ভিসে (জুডিশিয়াল, বর্তমানে ওয়েস্ট বেঙ্গল জুডিশিয়াল সার্ভিস) যোগদান করেন। এরপর তিনি দিল্লি জুডিশিয়াল সার্ভিসের মাধ্যমে ১৯৭২ সালের মে মাসে দিল্লি জুডিশিয়াল সার্ভিসে যোগ দেন। তিনি ১৯৮৬ সালের জানুয়ারিতে দিল্লি উচ্চ বিচার বিভাগীয় পরিষেবায় উন্নীত হন।  তিনি ২০০৪ সালের ৫ই জুলাই, দিল্লি হাইকোর্টের অতিরিক্ত বিচারক হিসাবে নিযুক্ত হন। তিনি ২০০৭ সালের ৩রা জানুয়ারি দিল্লি হাইকোর্ট থেকে বিচারক হিসাবে অবসর গ্রহণ করেন।  অবসর গ্রহণের পর, ২০০৭ সালের ২৫শে জানুয়ারি তিনি বিদ্যুতের জন্য আপিল ট্রাইব্যুনালের বিচার বিভাগীয় সদস্য নিযুক্ত হন।  তিনি ব্রিটিশ কাউন্সিলের তত্ত্বাবধানে "জেণ্ডার এবং আইন" বিষয়ে প্রশিক্ষিত। তিনি অসংখ্য জার্নালে গবেষণাপত্র প্রকাশ করেছেন এবং নিয়মিত বিচার বিভাগীয় কর্মকর্তাদের প্রশিক্ষণের জন্য জাতীয় বিচার বিভাগীয় একাডেমি দ্বারা প্রস্তুত করা পাঠ্য সামগ্রীতে অবদান রাখেন।  তিনি ন্যাশনাল জুডিশিয়াল অকাদেমি, দিল্লি জুডিশিয়াল অকাদেমি এবং ভারতের বিভিন্ন রাজ্য বিচার বিভাগীয় অকাদেমিতে রিসোর্স পার্সন হিসেবে কাজ করছেন।  তিনি ন্যাশনাল লিগ্যাল সার্ভিসেস অথরিটির (এনএএলএসএ) কেন্দ্রীয় কর্তৃপক্ষের প্রাক্তন সদস্য ছিলেন এবং বর্তমানে তিনি আইনি পরিষেবা আইনজীবী, প্যারা লিগ্যাল ভলান্টিয়ার্স এবং প্রবেশন অফিসারদের প্রশিক্ষণ মডিউল তৈরির  চেয়ারপারসন। থাম্ব| প্যারা লিগ্যাল ভলান্টিয়ারদের জন্য প্রশিক্ষণ মডিউল প্রকাশ বিচারপতি মঞ্জু গোয়েলের সভাপতিত্বে এনএএলএসএ মোট ৫টি প্রশিক্ষণ মডিউল প্রকাশ করেছে৷  তিনি একজন সালিসকারী এবং মধ্যস্থতাকারীও। তিনি দিল্লি ইন্টারন্যাশনাল আরবিট্রেশন সেন্টারের প্যানেল সালিসকারীদের একজন। তিনি লন্ডনের কার্যকরী বিরোধ নিষ্পত্তি কেন্দ্রের প্যানেলের একজন মাস্টার মধ্যস্থতাকারী। এছাড়াও তিনি দিল্লির ন্যাশনাল ল ইউনিভার্সিটির গভর্নিং বডি এবং ন্যাশনাল ল ইউনিভার্সিটি, যোধপুরের একাডেমিক কাউন্সিলের সদস্য এবং স্কুল অফ ল, ইউনিভার্সিটি অফ পেট্রোলিয়াম অ্যান্ড এনার্জি স্টাডিজ, দেরাদুনের একাডেমিক অ্যাডভাইজরি কমিটির সদস্য।   তথ্যসূত্র       বিষয়শ্রেণী:২১শ শতাব্দীর ভারতীয় নারী বিচারক বিষয়শ্রেণী:২১শ শতাব্দীর ভারতীয় বিচারক বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:পশ্চিমবঙ্গের শিক্ষাবিদ বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম
পশ্চিমা পানকাপাসি নাচুনে বাজ বা জলার চিল বা পানচিল (), বৈজ্ঞানিক নাম:Circus aeruginosus হচ্ছে একটি  শিকারি পাখির প্রজাতি।বাংলাদেশের ১৯৭৪জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ২৪৬।  ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৬৭   বিবরণ thumb|left| একটি স্ত্রী নাচুনে বাজ, ফরিদাবাদ জেলা, হরিয়ানা, ভারত) thumb|প্রাপ্ত বযষ্ক পুরুষ (সামনে) ও স্ত্রী (পছনে) নাচুনে বাজ পশ্চিমা নাচুনে বাজের পুরুষের ওজন   প্রস্থ  উচ্চতা  আর স্ত্রীর  ।  thumb|Circus aeruginosus পাদটিকা  তথ্যসূত্র             আরও পড়ুন        বহিঃসংযোগ   Marsh harrier at RSPB's Birds by Name  Birds of Britain - Marsh Harrier   Western Marsh Harrier or European Marsh Harrier species text in The Atlas of Southern African Birds  Western Marsh-Harrier text, map & photos at Oiseaux.net  Ageing and sexing (PDF; 5.7 MB) by Javier Blasco-Zumeta & Gerd-Michael Heinze            বিষয়শ্রেণী:আফ্রিকার পাখি বিষয়শ্রেণী:এশিয়ার পাখি বিষয়শ্রেণী:পাকিস্তানের পাখি বিষয়শ্রেণী:ইউরোপের পাখি বিষয়শ্রেণী:উত্তর আফ্রিকার পাখি বিষয়শ্রেণী:ক্যামেরুনের পাখি বিষয়শ্রেণী:শিকারী আফ্রিকার পাখি বিষয়শ্রেণী:অসম্পূর্ণ বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
চর্যাপদে উল্লেখিত বাঙালি বৌদ্ধ দেবদেবীগণের  অধিকাংশই বর্তমান বাঙালি হিন্দু কর্তৃক উপাসিত হচ্ছেন। বর্তমানে বাংলার হিন্দুধর্মে বিশেষত পশ্চিমবঙ্গের বাঙালি সংস্কৃতিতে বৌদ্ধ ধর্মের উল্লেখযোগ্য প্রভাব রয়েছে। বাঙালি হিন্দু সংস্কৃতি প্রধানত শাক্ত, বৌদ্ধ ও শৈব ধর্মের মিশ্রণ। বাংলার তন্ত্র উপাসনাও হিন্দু ও বৌদ্ধ তন্ত্রের মিলিত ধারা। বাঙালি বৌদ্ধ ও হিন্দু উভয়ের মধ্যে উপাসিত দেবদেবীরা ( চর্যাপদে যাঁদের উল্লেখ রয়েছে) হলেন শ্রীমহাকাল, বাসলী(বাস্থালী), শ্রীউগ্রতারা প্রভৃতি।  শ্রীমহাকাল চর্যাপদে বৌদ্ধ দেবতা হিসেবে উল্লেখ্য রয়েছে। তিনি হিন্দুধর্মের শিব বা মহাকালের অনুরূপ দেবতা। তার যে বর্ণনা পাওয়া গেছে  গাত্রবর্ন নীল, লম্বোদর, ক্রোধাধিপাতি, কটিতে ব্যাঘ্র চর্ম, ত্রিনয়ন। নাগকুণ্ডল, নাগহার তার প্রসাধন। তিনি প্রেতে আরূঢ় হয়ে আছেন। বাসলী(বাস্থালী) চর্যাপদে উল্লেখিত বৌদ্ধদেবী, হিন্দুধর্মের কালীর অনুরূপ দেবী। তিনি তান্ত্রিক বৌদ্ধদেবী হিসেবে প্রসিদ্ধ তার ধ্যান মন্ত্রে উল্লেখ রয়েছে যে তিনি যোগিনী পরিবেষ্টিত রয়েছেন। তিনি জিহ্বা বের করে ভয়ঙ্কর রূপ - "লোল জিহ্বা ভয়ঙ্করা"। তিনি দিগম্বরী, মুক্তকেশী, কণ্ঠে নরমুন্ড মালা, শিরে সিঁদুর, নয়নে কজ্জল। ত্রিনয়না তিনি। হাতে খড়্গ ও করোটি। তিনি এক পায়ে হেরুক-বজ্ররায়কে চেপে ধরেছেন। উল্লেখ তিনি বৌদ্ধদেবতা হেরুকের গৃহিণী। তিনি শ্মশানবাসিনী অক্ষয় দুঃখ দূর করেন। শ্রীউগ্রতারা বৌদ্ধদেবী শ্রীউগ্রতারা সারাসরি হিন্দুধর্মে গৃহীত হয়েছে। তিনি বৌদ্ধতন্ত্রের দেবী আবার অন্যদিকে হিন্দুতন্ত্রের দশমহাবিদ্যার দ্বিতীয় বিদ্যা। গাত্রবর্ন নীল, বস্ত্র বলতে ব্যাঘ্রাম্বর, ত্রিনয়ন। তিনি চতুর্ভুজা, হাতে খড়্গ, নরকরোটি, কপাল ও নীলপদ্ম। শব তার পায়ে দলিত, তিনি লম্বোদর। পশ্চিমবঙ্গের তারাপীঠ ও বর্গভীমা তার প্রসিদ্ধ মন্দির।   তথ্যসূত্র   * বিষয়শ্রেণী:বৌদ্ধ দর্শন
আলোচনা অনুসারে অপসারণ করা হলো। -Ibrahim Husain Meraj (আলাপ) ১০:০৭, ২৩ মার্চ ২০১৭ (ইউটিসি) প্যারাডক্সিক্যাল সাজিদ   – (অপসারণের প্রস্তাবনা দেখুনলগ দেখুন) () বইয়ের উল্লেখযোগ্যতা পাইনি। তা ছাড়া এর লেখকের কোন নিবন্ধ উইকিতে নেই। আফতাব (আলাপ) ১৯:২৬, ১৯ মার্চ ২০১৭ (ইউটিসি) এটি অপসারণ করার যোগ্য নয়, কারণ প্যারাডক্সিক্যাল সাজিদ একটি বহুল আলোচিত বই এবং নিবন্ধটিতেও কোন সমস্যা নেই। এ জন্য কি লেখকের নিবন্ধও প্রয়োজন? Iconsayed (আলাপ) ০২:৩৭, ২০ মার্চ ২০১৭ (ইউটিসি)  মাত্র গত বই মেলায় বইটি প্রকাশ পেয়েছে তাতেই কিভাবে বহুল আলোচিত হয় তা বোধগম্য নয়। এছাড়া লেখক নিজেও উল্লেকযোগ্য নয়।-মাসুম-আল-হাসান রকি (আলাপ) ১৫:০১, ২০ মার্চ ২০১৭ (ইউটিসি)  বইটি এখনো উল্লেখযোগ্য হয়ে উঠেনি, তাই অপসারণ যোগ্য। লেখক নিয়ে আলোচনা করার কোন মানে হয় না, লেখক উল্লেখযোগ্য হয় তার লেখা উল্লেখযোগ্য হলে। >>কায়সার আহমাদ (আলাপ) ০২:১৯, ২১ মার্চ ২০১৭ (ইউটিসি) একটি বই আলোচিত কিনা সেটা আপনি কিভাবে বুঝবেন? অবশ্যই তার জন্য রেপারেন্স অবশ্যক; উক্ত নিবন্ধটিতে ব্যবহার করা রেপারেন্স গুলো কি পর্যাপ্ত নয়? Iconsayed (আলাপ) ০৯:১৪, ২১ মার্চ ২০১৭ (ইউটিসি) (আলাপ) নিবন্ধে থাকা তথ্যসূত্র এর উল্লেখযোগ্যতা প্রমাণে যথেষ্ট নয়। নিবন্ধের চারটি সূত্রের মধ্যে যুগান্তরেরটি হল রকমারি.কমে বিক্রি বেড়েছে তা নিয়ে। সাইট হিসেবে রিপোর্টঅনলাইন২৪.কম জাতীয়ভাবে কতটা নির্ভরযোগ্য উৎস তা নিয়ে সন্দেহ আছে। এছাড়া বাকীদুটি তথ্যসূত্র হিসেবে গ্রহণযোগ্য নয়, কেননা একটি স্বপ্রকাশিত উৎস অন্যটি বিজ্ঞাপনমূলক। তা ছাড়া গুগল সন্ধানে এই বইটি সম্পর্কে যা পাই তাঁর বেশীরভাগ বই বিক্রির সাইট ও ব্লগ। --আফতাব (আলাপ) ১৯:৩৬, ২১ মার্চ ২০১৭ (ইউটিসি) এই বইটি বাংলাদেশ সহ সকল বাংলাভাষীর কাছে অত্যন্ত আলোচিত। এ ধরনের আলোচিত বইয়ের তথ্য উইকিতে থাকা উচিৎ। লেখক পরিচিত নয়-এটা একটা ঠুনকো অভিযোগ। বইটির আবেদন আছে। উইকির মত নিরেপেক্ষ প্ল্যাটফর্মে বইটির তথ্য থাকবে বলে বিশ্বাস আছে।  প্যারাডক্সিক্যাল সাজিদ বইটি এবারের বইমেলার সর্বাধিক বিক্রিত বইগুলোর মধ্যে অন্যতম একটি, যার মানে বইটি মোটামুটি আলোচিত। সুতরাং বইটির নিবন্ধ উইকিপিডিয়া থেকে অপসারনের প্রয়োজন আছে বলে মনে করি না। Ariful Islam Nur (আলাপ) ০৬:২৫, ২২ মার্চ ২০১৭ (ইউটিসি)  বইটি কতটা আলোচিত সেটা গুগল সার্চের Searches related to প্যারাডক্সিক্যাল সাজিদ দেখলেই বুঝা যায়। এরকম আলোচিত বই উইকিপিডিয়ায় থাকা অবশ্যই উচিত। এছাড়া বইটি সম্পর্কে রিভিউ দেখতে স্যোশাল মিডিয়ায় অনুসন্ধান করুন। Iconsayed (আলাপ) ০৬:৫৫, ২২ মার্চ ২০১৭ (ইউটিসি) গুগল অনুসন্ধের "সম্পর্কিত সন্ধান" এই বইয়ের উল্লেখযোগ্যতা কি করে প্রমাণ করে? সূত্র হিসেবে সামাজিক মাধ্যমের পর্যালোচনা উইকিপিডিয়ার জন্য নির্ভরযোগ্য, গ্রহণযোগ্য নয় কেননা তা যে কেউ চাইলে করতে পারে।  আফতাব (আলাপ) ০৩:১৪, ২৩ মার্চ ২০১৭ (ইউটিসি) আর দয়া করে কোন নতুন অ্যাকাউন্ট খুলে তা দ্বারা এখানে মন্তব্য করবেন না। উপরের আরিফুল ইসলাম নূর, নূরজনু৮৬ যে আপনার অ্যাকাউন্ট সে ব্যাপারে আমি মোটামুটি নিশ্চিত। আফতাব (আলাপ) ০৩:২০, ২৩ মার্চ ২০১৭ (ইউটিসি)  গুগল অনুসন্ধানের "Searches related to" প্রমান করে বইটি সম্পর্কে গুগলে কি পরিমাণ সার্চ করা হয়েছে অথ্যাৎ বইটির পপুলারিটি কেমন, ধন্যবাদ। Iconsayed (আলাপ) ০৩:৫১, ২৩ মার্চ ২০১৭ (ইউটিসি)  জনাব "আফতাব" আপনি অভিজ্ঞতা সম্পন্ন হওয়া সত্তেও এখানে ফাকা ঠিল ছুড়লেন! এই আশায়, যদি না লেগে যায়!!! উপরোক্ত দুটো একাউন্টের স্বত্বাধিকারী কে আমি সেটাও জানি না। অথচ আপনি... অবাক হলাম। Iconsayed (আলাপ) ০৩:৫১, ২৩ মার্চ ২০১৭ (ইউটিসি)
স্পেশাল ২৬ বা স্পেশাল ছাব্বিশ () বলিউড নির্মিত হিন্দি থ্রিলারধর্মী চলচ্চিত্র। এই ছবিটি ২০১৩ সালে প্রকাশিত হয়। পরিচালক ছিলেন নীরজ পান্ডে। ১৯৮৭ সালে অপেরা হাউসে ঘটা নকল সেন্ট্রাল ব্যুরো অফ ইনভেস্টিগেশন (সিবিআই) অভিযানের ঘটনা অবলম্বনে এই চলচ্চিত্রটি নির্মিত।   কাহিনী  দিল্লী শহরে মন্ত্রীর বাড়িতে সিবিয়াই হানা দেয়। তার আগে কয়েকজন সিবিয়াই অফিসার স্থানীয় থানায় ফোন করে পুলিশের সাহায্য চান। ইন্সপেক্টর রণবীর ও মহিলা কনস্টেবল শান্তি সিবিয়াই দলকে এই অনুসন্ধানে সাহায্য করতে আসে। মন্ত্রীর বাড়িতে সমস্ত জায়গায়, গাড়ির ভেতরে, দেওয়ালে, ঠাকুরঘরে, নকল ছাদে লুকানো টাকাপয়সা, গয়না উদ্ধার করেন সিবিয়াই এর লোকেরা। এই দলকে নেতৃত্ব দেন পিকে শর্মা। যিনি বাধাদানকারী মন্ত্রী ও তার সচিবকেও রেয়াত করেননা। পিকে শর্মা অভিযান চালালেও আসল বুদ্ধি ছিল অজয় ওরফে অজ্জুর। কাজ শেষ হলে তারা চলে যাওয়ার পর খবর আসে পুরো দলটাই নকল সিবিয়াই এবং ভুলক্রমে তাদের সাহায্য করেছে রণবীর ও শান্তি। মন্ত্রী নিজের সম্মান ও রাজনৈতিক ভবিষ্যতের কথা মাথায় রেখে কোনো অভিযোগ করেননা। রণবীর কে সাময়িক বরখাস্ত করা হয়। এরপরে কলকাতায় একই ভাবে পুলিশকে বোকা বানিয়ে এই দল হানা দিতে থাকে বিভিন্ন দোকানে ও পয়সাওয়ালা ব্যবসায়ীর বাড়ি। টাকা পয়সা নিয়ে হাওয়া হয়ে যায় আসল সিবিয়াই অফিসারদের নাকের ডগা দিয়ে। সিবিয়াই অফিসার ওয়াসিম খানের কাছে এই ঘটনার খবর আসে তিনি প্রত্যক্ষদর্শী রণবীরকে নিয়ে তদন্ত শুরু করেন। আজ্জু, রণবীর, যোগিন্দর প্রমুখেরা এবার মতলব আঁটে বিরাট দাঁও মারার। নতুন জায়গায় হানা দেওয়ার বদলে তারা সিবিয়াই এর চাকরির বিজ্ঞাপন দেয় কাগজে। বিজ্ঞাপনে প্রচুর ছেলে মেয়ে সাড়া দিলে তাদের ইন্টারভিউয়ের জন্যে নামকরা হোটেলে ডেকে পাঠান নকল সিবিয়াই প্রধান পিকে শর্মা, আজ্জু ও যোগীন্দর। ওয়াসিম খান পিকে শর্মার ঠিকানা জেনে তার বাড়ির টেলিফোন লাইনে আড়ি পাতেন এবং সমস্ত মতলব জেনে ফেলেন। ইতোমধ্যে আজ্জুর প্রেমিকা চায় তার সাথে বিবাহ করতে। আজ্জু টাকা পয়সা জমিয়ে বিদেশে পাড়ি দেওয়ার লক্ষ্যে তাদের শেষ অভিযানে নেতৃত্ব দিতে চায়। পিকে শর্মাকে ভয় দেখিয়ে ওয়াসিম জেনে নেন তারা বিরাট ব্যবসায়ীর সোনার দোকানে হানা দিতে চলেছে। আসল সিবিয়াই এর কিছু ছেলেকে পরীক্ষার্থী সাজিয়ে তিনি ইন্টারভিউতে পাঠান। রণবীরকে সাথে নিয়ে ওয়াসিম সতর্ক করেন ব্যবসায়ীকে ও তার সমস্ত জিনিস কারখানায় পাঠিয়ে দেন। দোকানের বাইরে ওয়াসিমের লোকেরা পাহারায় থাকে। দোকানের বাইরে নকল সিবিয়াই দ্বারা নিয়োজিত ছেলেরা চলে আসে, ওয়াসিম অপেক্ষা করেন তারা হানা দিলেই হাতেনাতে ধরবেন কিন্তু অনেক্ষন কেটে যাওয়ার পরেও কেউ ভেতরে ঢোকেনা। এমন সময় খবর আসে স্বর্ণব্যবসায়ীর কারখানায় নকল সিবিয়ায় হানা দিয়ে সমস্ত লুঠ করে নিয়ে গেছে।   অভিনয়   অক্ষয় কুমার - অজয় সিং, আজ্জু  মনোজ বাজপেয়ী - সিবিয়াই অফিসার ওয়াসিম খান  অনুপম খের - পি.কে শর্মা  জিমি শেরগিল - সাব ইনস্পেকটর রণবীর সিং  কাজল আগরওয়াল - প্রিয়া  রাজেশ শর্মা - যোগিন্দর  দিব্যা দত্ত - শান্তি   তথ্যসূত্র   বিষয়শ্রেণী:হিমেশ রেশামিয়া সুরারোপিত চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:সত্য ঘটনা অবলম্বনে হিন্দি চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:ভারতীয় ডাকাতির চলচ্চিত্র
তারেক আলারাবি তোরগানে (; ২২ আগস্ট ১৯৫৯) একজন আলজেরিয়ান-সিরিয়ান সুরকার এবং গায়ক, আরব বিশ্বের অ্যানিমেটেড সিরিজের জন্য থিম গান রচনার জন্য সবচেয়ে বেশি পরিচিত।  তিনি স্পেসটুন চ্যানেল এবং সিরিয়ার কার্টুন ডাবিং কোম্পানি, ভেনাস সেন্টারের জন্য কাজ করেছেন এবং চ্যানেলে প্রদর্শিত কার্টুন এবং অ্যানিমে অনুষ্ঠানগুলির জন্য বেশিরভাগ গান রচনা করেছেন এবং তাদের অনেক গান গাইতে অংশ নিয়েছেন।   কর্মজীবন  ১৯৯০-এর দশকের শুরুতে, তারিক ভেনাস সেন্টারে যোগ দেন এবং তার প্রথম কাজ ছিল অ্যানিমে সিরিজ দ্য জঙ্গল বুকের গান।  তিনি ১৫০০টিরও বেশি গান লিখেছেন, সুর করেছেন এবং গেয়েছেন, যা বহু প্রজন্মের উপর প্রভাব ফেলেছে। এছাড়াও তিনি অনেক সফল কনসার্ট উপস্থাপন করেন এবং অনেক উৎসব ও অনুষ্ঠানে অংশগ্রহণ করেন।   ব্যক্তিগত জীবন   তিনি বিবাহিত এবং তার দুটি কন্যা এবং একটি পুত্র রয়েছে: ডেমা, তালা এবং মোহাম্মদ। সবাই তার সাথে গান গায়।   তথ্যসূত্র    বহিঃসংযোগ   এলসিনেমায় তারেক আলারাবি তোরগানে  বিষয়শ্রেণী:১৯৫৯-এ জন্ম বিষয়শ্রেণী:দামেস্কে জন্ম বিষয়শ্রেণী:আলজেরীয় গায়ক বিষয়শ্রেণী:আলজেরীয় সুরকার বিষয়শ্রেণী:সিরিয়ার গায়ক বিষয়শ্রেণী:সিরিয়ান সুরকার বিষয়শ্রেণী:জীবিত ব্যক্তি
সালমা মুমতাজ (১৯২৬ – ২০ জানুয়ারি ২০১২) ছিলেন একজন পাকিস্তানি ফিল্ম অভিনেত্রী, পরিচালক ও প্রযোজক।  প্রারম্ভের জীবন ও কর্মজীবন সালমা মুমতাজ ১৯৬০ সালে উর্দু ভাষার চলচ্চিত্র "নিলুফার" (১৯৬০) -এ অভিনয়ের মাধ্যমে তার চলচ্চিত্রে অভিষেক ঘটান।http://www.dawn.com/news/689631/actress-salma-mumtaz-passes-away, Profile of Salma Mumtaz on Dawn newspaper, Published 20 Jan 2012, Retrieved 26 Nov 2016http://www.hindustantimes.com/india/veteran-actor-salma-mumtaz-passes-away/story-0RfDpQ91zhqaSJziD4wFbN.html, Hindustan Times newspaper, Published 23 Jan 2012, Retrieved 26 Nov 2016 একজন অভিনেত্রী ছাড়াও তিনি একজন নৃত্যশিল্পী, মুমতাজ তার কর্মজীবনের সময়কালে তিনশত এর বেশি চলচ্চিত্রে অভিনয় করেছেন, বেশিরভাগ পাঞ্জাবি ভাষার চলচ্চিত্রগুলিতে।  তিনি ওয়াহিদ মুরাদ, মোহাম্মদ আলী, শহীদ, পাঞ্জাবি ভাষার চলচ্চিত্র অভিনেতা আকমল এবং সুপরিচিত পাকিস্তানি ও ভারতীয় অভিনেতাদের বিপরীতে মায়ের ভূমিকায় অভিনয়ের জন্য বিখ্যাত হন। তার কিছু সেরা চলচ্চিত্রের মধ্যে রয়েছে দিল মেরা দারকান তেনি (১৯৬৮), পুত্তার দা পিয়ার, হার রাঞ্জহা (১৯৭০), এবং শেহরান দি যোদি। মুমতাজ চলচ্চিত্র পরিচালক এবং প্রযোজক হিসেবেও ক্যামেরার পিছনে কাজ করেছেন।  সালমা মুমতাজ ১৯২৬ সালে বর্তমান ভারতের জলন্ধর-এ জন্মগ্রহণ করেন। মুমতাজের ভাই, 'পারভেজ নাসির' একজন চলচ্চিত্র প্রযোজক ছিলেন। ১৯৪৭ সালে পাকিস্তানের স্বাধীনতা লাভের পর মুমতাজ তার পরিবারসহ পাকিস্তানের লাহোর শহরে চলে যান।  চলচ্চিত্রের তালিকা শিরোনাম বছরমৌজ মেলাhttp://www.dawn.com/news/1256664, Salma Mumtaz in film 'Mauj Mela' (1963) on Dawn Newspaper, Published 8 May 2016, Retrieved 26 Nov 2016১৯৬৩দাচি১৯৬৪হের সিয়াল১৯৬৫দিয়া অর তুফান১৯৬৯ রাঙ্গিলাhttps://www.imdb.com/title/tt0247654/?ref_=fn_tt_tt_1, Salma Mumtaz in film 'Rangeela' (1970) on IMDb website, Retrieved 26 Nov 2016১৯৭০মান পুত্তার১৯৭০হার রাঞ্জা১৯৭০রুটি১৯৮৮  মৃত্যু ও উত্তরসূরি ডায়াবেটিস নিয়ে দীর্ঘ দিন লড়াই করে ২১শে জানুয়ারী ২০১২-এ ৮৫ বছর বয়সে লাহোরে মারা যান সালমা মুমতাজ । তার উত্তরসূরির মধ্যে রয়েছে তার মেয়ে, টেলিভিশন অভিনেত্রী নিদা মুমতাজ। ১৯৫০ দশকের খ্যাতিমান পাকিস্তানি অভিনেত্রী শাম্মীর বড় বোন তিনি।  তথ্যসূত্র  বহিঃসংযোগ , Retrieved 26 Nov 2016  https://web.archive.org/web/20190517161752/https://www.citwf.com/person311543.htm, Filmography of Salma Mumtaz on Complete Index To World Film (CITWF) website, Retrieved 26 Nov 2016  বিষয়শ্রেণী:১৯২৬-এ জন্ম বিষয়শ্রেণী:২০১২-এ মৃত্যু বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি চলচ্চিত্র প্রযোজক বিষয়শ্রেণী:Pakistani film directors বিষয়শ্রেণী:Pakistani women film directors বিষয়শ্রেণী:Film directors from Lahore বিষয়শ্রেণী:জলন্ধরের ব্যক্তি বিষয়শ্রেণী:লাহোরের অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী